《用之相访忽忆汉孙不得一脉以死用前韵》
宋代·李石

叩门剥啄涕沾襟，忽忆僧孙病骨侵。
壁上卧龙香线断，柱间题凤墨痕深。
仓皇不瞑思君眼，辗转犹希住世心。
真意自天渠信否，赠篇聊当阁中箴。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。